ԱՎԾ արտաքին առևտրի տվյալների համաձայն՝ վերջին երկու տարիներին Հայաստանը մեծ քանակությամբ փայտ է արտահանում Մոլդովա և Կանադա: Մինչդեռ դրան նախորդող երկու տարիներին Հայաստանի փայտն առավելապես արտահանվում էր Ռուսաստան, Իրան և Կանադա: Արտահանումների ընդհանուր ծավալը չնչին է՝ համեմատած ներկրումների հետ. առավելագույն ծավալը գրանցվել է 2010-ին, երբ արտահանվել է ավելի քան 282 հազար դոլարի փայտանյութ: Արտահանումների դինամիկան, 2010թ. համեմատ, նվազել է: